open-index/open-wikipedia-markdown huggingface dataset:
ჰუბერტუსბურგის ზავი

[მინი|250პქ|[ჰუბერტუსბურგის სასახლე]]
**ჰუბერტუსბურგის ზავი** () — შვიდწლიანი ომის (1756-1763 წწ.) ერთ-ერთი დამამთავრებელი საზავო ხელშეკრულება. ხელი მოაწერეს 1763 წლის 15 თებერვალს ჰუბერტუსბურგის სასახლეში, ერთი მხრით, პრუსიამ და, მეორე მხრით, ავსტრიამ და საქსონიამ. ჰუბერტუსბურგის ზავით პრუსიამ დაიმკვიდრა სილეზია (რომელიც წაართვა ავსტრიას 1740-1742 წლებში), მაგრამ მის მიერ ოკუპირებული საქსონიის ნაწილიდან უნდა გაეყვანა ჯარი. 

## ლიტერატურა 
კატეგორია:XVIII საუკუნის სამშვიდობო ხელშეკრულებები
კატეგორია:ავსტრიის ისტორია
კატეგორია:გერმანიის ისტორია
ლუიჯი გალვანი

მინი|ლუიჯი გალვანი
**ლუიჯი გალვანი** (; დ. 9 სექტემბერი, 1737, ბოლონია — გ. 4 დეკემბერი, 1798, ბოლონია) — იტალიელი ანატომი და ფიზიოლოგი. განათლება მიიღო ბოლონიის უნივერსიტეტში. მისი პირველი გამოკვლევები ეხება შედარებითი ანატომიის საკითხებს. 1791 წელს გამოაქვეყნა ნაშრომი „ტრაქტატი ელექტრული ძალის შესახებ კუნთის მოძრაობის დროს“. 1794 წელს ექსპერიმენტულად დაადგინა ცხოველურ ქსოვილებში ელექტრული მოვლენების არსებობა, რითაც საფუძველი ჩაეყარა ელექტროფიზიოლოგიურ კვლევას. გალვანის ცდების საფუძველზე ალექსანდრო ვოლტამ შექმნა დენის ახალი წყარო — გალვანური ელემენტი.

## ლიტერატურა
კატეგორია:იტალიელი ბიოლოგები
კატეგორია:იტალიელი ანატომები
კატეგორია:იტალიელი ფიზიოლოგები
კატეგორია:დაბადებული  9 სექტემბერი
კატეგორია:დაბადებული 1737
კატეგორია:გარდაცვლილი 4 დეკემბერი
კატეგორია:გარდაცვლილი 1798
ჰანს გაიგერი

მინი|ჰანს გაიგერი
**ჰანს გაიგერი** (; დ. 30 სექტემბერი, 1882, ნოიშტადტი — გ. 24 სექტემბერი, 1945, პოტსდამი) — გერმანელი ფიზიკოსი. სწავლობდა ერლანგენის, მიუნხენის და მანჩესტერის უნივერსიტეტში. 1907–1912 წლებში ასწავლიდა მანჩესტერის უნივერსიტეტში. 1925 წლიდან კილის, 1929 წლიდან ტიუბინგენის, 1936 წლიდან ჰუმბოლდტის უნივერსიტეტის პროფესორი. 1908 წელს განსაზღვრა ელექტრონის მუხტი. ამავე წელს ერნესტ რეზერფორდთან ერთად გამოიგონა ცალკეული დამუხტული მიკრონაწილაკების მთვლელი. შემდეგში ეს ხელსაწყო გააუმჯობესეს გაიგერმა და გერმანელმა ფიზიკოსმა  ვ. მიულერმა. მას გაიგერ-მიულერის მთვლელი ეწოდა. 1911–1912 წლებში ინგლისში ჯონ მიშელ ნეტოლთან ერთად დაადგინა α-ნაწილაკების ენერგიაზე დაშლის კონსტანტის დამოკიდებულების ემპირიული ფორმულა. ვალტერ ბოთესთნ ერთად დაამტკიცა ენერგიისა და მოძრაობის რაოდენობის შენახვის კანონების მართებულობა ელემენტარულ ნაწილაკთა დაჯახების ცალკეული აქტებისათვის. ინგლისელ ფიზიკოს მარდესთან ერთად გამოიკვლია α-ნაწილაკების გაბნევა ლითონის თხელ ფირფიტებში. ამ გამოკვლევით გაიგერმა ექსპერიმენტულად დაასაბუთა რეზერფორდის ფორმულა.

## ლიტერატურა
კატეგორია:გერმანელი ფიზიკოსები
კატეგორია:დაბადებული  30 სექტემბერი
კატეგორია:დაბადებული 1882
კატეგორია:გარდაცვლილი 24 სექტემბერი
კატეგორია:გარდაცვლილი 1945
ვალტერ ბოთე

მინი|200პქ|ვალტერ ბოთე
**ვალტერ ბოთე** (; დ. 8 იანვარი, 1891, ორანიენბურგი — გ. 8 თებერვალი, 1957, ჰაიდელბერგი) — გერმანელი ფიზიკოსი. დაამთავრა ჰუმბოლდტის უნივერსიტეტი (1914). იყო ჰუმბოლდტის (1929), გისენის (1930), ჰაიდელბერგის (1932) უნივერსიტეტების პროფესორი. 1934 წლიდან იყო ფიზიკის უნივერსიტეტის (კაიზერ ვილჰელმის ინსტიტუტი) დირექტორი. დაამუშავა დამთხვევათა მეთოდი, რომელმაც დიდი გამოყენება პოვა ატომურ ფიზიკაში. კოსმოსური სხივების შესწავლისადმი მიძღვნილი შრომებისათვის მიენიჭა ნობელის პრემია (1954). 

## ლიტერატურა
კატეგორია:გერმანელი ფიზიკოსები
კატეგორია:დაბადებული 8 იანვარი
კატეგორია:დაბადებული 1891
კატეგორია:გარდაცვლილი 8 თებერვალი
კატეგორია:გარდაცვლილი 1957
კატეგორია:ნობელის პრემიის ლაურეატები ფიზიკაში
კატეგორია:გერმანელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ჰუსაინიდები

250px|მინი|250პქ|ტუნისის სამეფოს გერბი

**ჰუსაინიდები** — ტუნისის გამგებლების (ბეების) დინასტია (1705-1957 წწ.) დააარსა ჰუსაინ ბენ ალიმ, ბერძნული წარმოშობის თურქმა ოფიცერმა. 1705-1881 წლებში ჰუსაინიდები ფორმალურად აღიარებდნენ, რომ ოსმალეთის იმპერიის ვასალები იყვნენ, ფაქტობრივად კი ქვეყანას დამოუკიდებლად განაგებდნენ. საფრანგეთის პროტექტორატის დროს (1881-1956 წწ.) რეალური ხელისუფლება დაკარგეს. ტუნისის დამოუკიდებლობის მოპოვების შემდეგ (1956 წ.) ჰუსაინიდების დინასტია დაემხო (1957 წლის 25 ივლისი), ტუნისი რესპუბლიკად გამოცხადდა. 

## ლიტერატურა 
კატეგორია:ტუნისის ისტორია
კატეგორია:დინასტიები
*
უესტპორტი

**უესტპორტი** (; ) — ქალაქი ირლანდიაში, მდებარეობს მეიოს საგრაფოში, კონაქტის პროვინციაში.

2011 წლის მონაცემებით, ქალაქის მოსახლეობა 5 543 ადამიანს შეადგენდა.

უესტპორტმა 2001, 2006 და 2008 წლებში სამჯერ მოიგო ირლანდიის სუფთა ქალაქის სტატუსი. 2012 წელს ის ასევე დასახელდა ირლანდიაში საუკეთესო საცხოვრებელ ადგილად.

## სქოლიო
კატეგორია:ირლანდიის ქალაქები
კატეგორია:მეიოს საგრაფოს დასახლებული პუნქტები
გიტარამა

**გიტრამა** () — რუანდის სიდიდით მეხუთე ქალაქი. მდებარეობს რუანდის სამხრეთ პროვინციაში, მუჰანგას რაიონში. ზღვის დონიდან 1812 მეტრზე. 2012 წლის აღწერის მიხედვით მოსახლეობის რაოდენობა შეადგენს 49 038 ადამიანს.  1994 წლის რუანდის გენოციდის დროს გიტარამა იყო ქვეყნის დროებითი მთავრობის ადგილსამყოფელი.

## სქოლიო
კატეგორია:რუანდის ქალაქები
სუბტროპიკული კულტურები

**სუბტროპიკული კულტურები** — უმთავრესად მრავალწლოვანი, მარადმწვანე იშვიათად ფოთოლმცვივანი ხეები, ბუჩქები აბ ბალახოვანი მცენარეები, რომლებიც მოჰყავთ სუბტროპიკულ რაიონებში. სუბტროპიკული კულტურებს განეკუთვნებიან ფორთოხალი, ლიმონი, მანდარინი, გრეიფრუტი, ხურმა, ბროწეული, ლეღვი, ზეთისხილი, იაპონური ზღრმარტლი, ფეიჰოა და სხვა. კაკალნაყოფიანები: ნუში, პეკანი, თხილი და სხვა. ტექნიკური კულტურები: ევკალიპტი, ტუნგი, ბამბუკი, კეთილშობილი დაფნა, შაქრის ლერწამი, ჩაი და სხვა. დეკორატიული მერქნიანები: კვიპაროზი, მაგნოლია, პალმები, სეკვოია და სხვა.

## ლიტერატურა
კატეგორია:სუბტროპიკული კულტურები
სუბტროპიკული კულტურები (ჟურნალი)

**„სუბტროპიკული კულტურები“**  — სსრკ სოფლის მეურნეობის სამინისტროს ჩაისა და სუბტროპიკული კულტურების საკავშირო სამეცნიერო-საწარმოო გაერთიანების ჟურნალი. დაარსდა 1939 წელს მახარაძე—ანასეულში, გამოდიოდა იქვე ქართულ და რუსულ ენებზე წელიწადში 6-ჯერ. აშუქებდა სუბტროპიკული კულტურების აგროტექნიკური გენეტიკის, სელექციის უახლეს პრომლემებსაცსა და მიღწევებს. სუბტროპიკულ კულტურათა პროფილის სამეცნიერო-კვლევით დაწესებულებების მუშაობის შედეგებს. ჟურნალში თანამშრომლებდნენ სუბტროპიკული კულტურების დარგში მომუშავე მეცნიერ მუშაკები, წარმოება-დაწესებულებათა ნოვატორები და ხელმძღვანელები. ტირაჟი 2500 (1984  წლის მონაცემებით).

## ლიტერატურა
კატეგორია:ქართულენოვანი ჟურნალები
კატეგორია:რუსულენოვანი ჟურნალები
ჰულაგუ-ხანი

**ჰულაგუ-ხანი** (დ. 1217 — გ. 8 თებერვალი, 1265, მარაღა, ირანი) — ჰულაგუიანების დინასტიისა და სახელმწიფოს დამაარსებელი, ტოლუის ვაჟი, ჩინგიზ-ყაენის შვილიშვილი, მონღოლთა დიდი ყაენების, ყუბილაისა და მუნქეს უმცროსი ძმა.

## ბიოგრაფია
ჰულაგუ დაიბადა მონღოლეთში. ახალგაზრდობა გაატარა სამხედრო ლაშქრობებში. თავი გამოიჩინა ძინის დინასტიის წინააღმდეგ გამართულ ბრძოლებში. თავისი უფროსი ძმის, მუნქე-ყაენის მმართველობის პერიოდში დაინიშნა მონღოლთა მთავარსარდლად აზიაში გასამართ ბრძოლებში. მას დაევალა ირანის დაპყრობით ახლო აღმოსავლეთში შეჭრა. ჰულაგუმ დაკისრებულ დავალებას წარმატებით გაართვა თავი. 

1255 წელს დაიძრა დასავლეთით. 1256 წელს მოახერხა ალამუთის ციხის აღებით ისმაილიტების განადგურება. 1257 წლის ბოლოს შეიჭრა ერაყში, სადაც ბრძოლა მოუწია აბასიანთა არმიის წინააღმდეგ, რომელიც სასტიკად დაამარცხა. მცირეხნიანი ალყის შედეგად კი ქალაქი ბაღდადი აიღო, გაძარცვა და დაარბია ის, აბასიანთა სახალიფოს უკანასკნელი ხალიფა, ალ-მუსთასიმი კი ოჯახის წევრებთან ერთად სიკვდილით დასაჯა. (იხილეთ ბაღდადის ალყა) ამ ფაქტის შემდეგ მესოპოტამიაში მონღოლთა ექსპანსია გარდაუვალი იყო. 1259 წელს მან საქართველოში დავით ნარინის აჯანყება სასტიკად ჩაახშო. 1260 წელს ჰულაგუს სარდლობით მონღოლებმა სირია დაიპყრეს და აიუბიდების სამთავროები გაანადგურეს. იმავე წელს ჰულაგუს წინსვლა შეაჩერეს მამლუქებმა, რომლებმაც მონღოლები აინ-ჯალუთის ბრძოლაში სასტიკად დააამარცხეს. 

1261 წელს ჰულაგუმ თავის ძმებს შორის გამართულ ომში მხარი დაუჭირა ყუბილაი-ყაენს, რომლისგანაც მადლობის ნიშნად მიიღო ილხანის, ე.ი ტომის ხანის ტიტული. მან საფუძველი დაუდო ახალ დინასტიასა და სახელმწიფოს. 1262 წელს დაიწყო ბრძოლა ოქროს ურდოს ხანის, ბერქას წინააღმდეგ, თუმცა მათ შორის დაპირისპირება ორივე მხარესთვის უშედეგოდ დასრულდა. 

ჰულაგუს დიპლომატიური ურთიერთობა ჰქონდა ევროპელ მონარქებთან. სწორედ მისი ინიციატივით შეიკრა ფრანგულ-მონღოლური ალიანსი მამლუქების სასულთნოსა და მუსლიმთა წინააღმდეგ საბრძოლველად. 

ჰულაგუ-ხანი გარდაიცვალა 1265 წელს, მარაღაში. ის შეცვალა მისმა უფროსმა ვაჟმა, აბაღა-ხანმა.

## იხილეთ აგრეთვე
* ჩინგიზ-ყაენი
* ჰულაგუიანები
* ჰულაგუიანთა სახელმწიფო
* ბაღდადის ალყა

## ლიტერატურა 
## რესურსები ინტერნეტში
* *Hulegu the Mongol*, by Nicolas Kinloch, published in History Today, Volume 67 Issue 6 June 2017.

კატეგორია:ჰულაგუიანები
კატეგორია:დაბადებული 1217
კატეგორია:გარდაცვლილი 1265
კატეგორია:გარდაცვლილი 8 თებერვალი
კატეგორია:ჩინგიზიდები
კატეგორია:მონღოლი ყაენები
ბუშე დე პერთი

მინი|ბუშე დე პერთი
**ბუშე დე პერთი** (; დ. 10 ნოემბერი, 1788  — გ. 2 აგვისტო, 1868) — ფრანგი არქეოლოგი. საფუძველი ჩაუყარა პალეოლითის კვლევას. შეკრიბა პალეოლითური იარაღი, რომელსაც მეცნიერები მანამდე ყურადღებას არ აქცევდნენ. იგი ამტკიცებდა, რომ ამ იარაღთა შემქმნელი ადამიანი მამონტებისა და სხვა გადაშენებული ცხოველების თანამედროვე იყო, რაც ეწინააღმდეგებოდა იმდროინდელ პალეონტოლოგიაში გაბატონებულ ანტიევოლუციონისტურ, ე. წ. კატასრტოფათა თეორიას. ამ აღმოჩენის მნიშვნელობა სათანადოდ მხოლოდ დარვინისტებმა შეაფასეს XIX საუკუნის 60-იან წლებში.

## ლიტერატურა
კატეგორია:ფრანგი არქეოლოგები
კატეგორია:დაბადებული  10 ნოემბერი
კატეგორია:დაბადებული 1788
კატეგორია:გარდაცვლილი  2 აგვისტო
კატეგორია:გარდაცვლილი 1868
ბუქთარმა

**ბუქთარმა** () — მდინარე ალთაის მხარის სამხრეთ ნაწილში, ყაზახეთის აღმოსავლეთით, მდინარე ირტიშის მარჯვენა შენაკადი. სიგრძე 336 კილომეტრი, აუზის ფართობი 12 660 კმ². სათავე აქვს სამხრეთ ალთაის ქედის მყინვარებში. წყალუხვია გაზაფხულ-ზაფხულში. საშუალო წლიური ხარჯი 214 მ³/წმ. სანაოსნოა პატარა გემებისათვის.

## ლიტერატურა
კატეგორია:ყაზახეთის მდინარეები
ჰანაქი

**ჰანაქი** () — ქალაქი და რაიონი თურქეთის არტაანის პროვინციაში. მდებარეობს არტაანი-პოსოფის საავტომობილო გზაზე, მდინარე ჰანაქის ხეობაში. 

კლიმატი ისევე როგორც არტაანის მთელ პროვინციაში არის საკმაოდ ცივი და მშრალი. თოვლი დევს სექტემბრიდან მაისამდე და ფოცხოვისაკენ მიმავალი გზა უმეტესად ჩაკეტილია. ზაფხული წვიმიანია. 

XVIII საუკუნემდე ტერიტორია დაფარული იყო ტყით. ამჟამად კორომების სახით გვხვდება ფიჭვის ტყე. ადგილობრივი მეურნეობის ძირითადი დარგია მეცხოველეობა.

## რესურსები ინტერნეტში 
* ქალაქის ოფიციალური საიტი

კატეგორია:თურქეთის ქალაქები
დამალი

**დამალი** () — ქალაქი და რაიონი თურქეთის არტაანის პროვინციაში. მდებარეობს ყარსი-პოსოფის გზაზე.

## ისტორია 
დამალი მდებარეობდა აბრეშუმის გზაზე, რომელიც აკავშირებდა  კავკასიას ევროპასთან და ცენტრალურ აზიასთან.  წლების მანძილზე დამალი და მიმდებარე ტერიტორია ეპყრათ მიდიელებს, სპარსელებს, რომაელებს, ბიზანტიელებს, საქართველოს და საბოლოოდ ოსმალეთის იმპერიას. რეგიონს წლების მანძილზე აკონტროლებდა რუსეთის იმპერია, მაგრამ 1921 წელს ყარსის ხელშეკრულების საფუძველზე საბჭოთა რუსეთმა იგი თურქეთს გადასცა.

## გეოგრაფია 
თურქეთის ის ნაწილი სადაც მდებარეობს დამალი გამოირჩევა მკაცრი კლიმატით. ტემპერატურა ზამთარში -38 °C-მდე ეცემა.

## რესურსები ინტერნეტში 
* ქალაქის ოფიციალური საიტი

კატეგორია:თურქეთის ქალაქები
ტობი მაგუაირი

**ტობი მაგუაირი** (; 27 ივნისი, 1975)  — ამერიკელი მსახიობი. ცნობილი გახდა ფილმების სერიაში „ადამიანი-ობობა“ შესრულებული პიტერ პარკერის როლით.

## ფილმოგრაფია
## რესურსები ინტერნეტში
*

კატეგორია:დაბადებული 1975
კატეგორია:დაბადებული 27 ივნისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:ირლანდიელი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ბურეის ქედი

**ბურეის ქედი** () — ქედი რუსეთში, ხაბაროვსკის მხარეში. შედგება რამდენიმე ჭიუხისა და მთის მასივისაგან. აგებულია გრანიტებით, გნაისებით, აგრეთვე დანალექი და ეფუზიური ქანებით. გადაჭიმულია თითქმის მერიდიანულად მდინარე ბურეის სათავეებიდან მდინარე ტირმის ზემო დინებამდე. სიგრძე 400 კილომეტრი. სიმაღლე 1000-1100 მეტრიდან 1600-2071 მეტრამდე. მწვერვალები გლუვია. კალთებზე ჭარბობს წიწვოვანი და ფართოფოთლოვანი ტყეები.

## ლიტერატურა
კატეგორია:რუსეთის ქედები
ბურეა (მდინარე)

**ბურეა** — მდინარე რუსეთში, ხაბაროვსკის მხარესა და ამურის ოლქში. ამურის მარცხენა შენაკადი. წარმოიქმნება მარჯვენა და მარცხენა ბურეის შეერთებით. მარჯვენა ბურეას სათავე აქვს ეზოპის ქედის სამხრეთ კალთაზე. სიგრძე 623 კილომეტრი, აუზის ფართობი 70,7 ათასი კმ². ზემოთში მთის მდინარეა, შუაწელში ვიწრო ხეობაში მიედინება; ქვემოთ ხეობა ფართოვდება და ზეა-ბურეის ვაკეზე გადის. საზრდოობს უმთავრესად წვიმის წყლით. წყალდიდობა ზაფხულში 5-7-ჯერ იცის. ზოგჯერ მდინარის დონე 6-10 მეტრამდე მატულობს. მთავარი შენაკადებია ნიმანი, ტუიუნი, ურგალი, ტირმა. სანაოსნოა შუა და ქვემო დინებაში. მდინარის აუზში ქვანახშირის, რკინის მადნის საბადოებია.

## ლიტერატურა
კატეგორია:ხაბაროვსკის მხარის მდინარეები
კატეგორია:ამურის შენაკადები
კატეგორია:ამურის ოლქის მდინარეები
ერთი მუჭა დოლარისთვის

**ერთი მუჭა დოლარისთვის** — 1964 წლის ვესტერნი. გადაღებულია აკირა კუროსავას ფილმის, „მცველის“ მიხედვით. ის არის სერჯო ლეონეს „დოლარების ტრილოგიის“ პირველი ფილმი.

## რესურსები ინტერნეტში
* 
* 
* *A Fistful of Dollars* at the Spaghetti Western Database
* A Comparison of *Yojimbo*, *A Fistful of Dollars* and *Last Man Standing*

კატეგორია:1964 წლის ფილმები
კატეგორია:იტალიურენოვანი ფილმები
კატეგორია:ვესტერნები
კატეგორია:სერჯო ლეონეს ფილმები
კატეგორია:დოლარების ტრილოგია
კატეგორია:United Artists-ის ფილმები
გამბურცევის მთები

**გამბურცევის მთები** — ყინულქვეშა მთები აღმოსავლეთ ანტარქტიდის ცენტრალურ ნაწილში. მთები გავრცელებულია 1200-1300 კილომეტრზე. სიგანე 200-500 კილომეტრი, ცნობილი ყველაზე დიდი სიმაღლეებია 2990 მეტრი და 3390 მეტრი. მათ ზემოთ ყინულის სისქე 600 მეტრს აღწევს. აღმოაჩინა რუსეთის ექსპედიციამ 1958 წელს. სახელი ეწოდა გრიგოლ გამბურცევის პატივსაცემად, რადგანაც აღმოჩენილ იქნა მის მიერ შემუშავებული სიღრმული ზონდერების სეისმური მეთოდით.

## ლიტერატურა
კატეგორია:ანტარქტიდის ქედები
Nurol Ejder

**Ejder** („დრაკონი“) — 6x6 ბორბლიანი ჯავშანტრანსპორტიორი, რომელიც შეიქმნა 2006 წელს თურქეთში. მისი პირველი მომხმარებელია საქართველო, რომელმაც 2007 წელს უკვე მიიღო 27 მსგავსი მანქანა.

### კოსნტრუქცია
მანქანა შექმნილია Nurol Makina მიერ თურქეთში, მასზე გავლენა იქონია რუმინულმა 6x6 RN-94, რომელიც თურქეთმა 1990-იან წლებში გამოსცადა და შეიარაღებაში არ მიიღო.

მანქანის ჯავშანი უზრუნველყოფს ქვეითების დაცვას მსხვილკალიბრიანი ტყვიებისგან (12,7 მმ.) ფრონტალური ჯავშნიდან, ხოლო ბორტებზე კი უძლებს 7,62 მმ. ტყვიებს, გარდა ამისა მანქანის ძირი *V* ფორმის არის, რაც დაცულობას მატებს ნაღმების და *IED*-ის წინააღმდეგ, მანქანაზე აყენია ავტომატური ცეცხლმქრობი. შეიარაღებაში შეუძლია დაუყენდეს სხვადასხვა იარაღი, მაგრამ საბაზო არის ერთი 7.62 მმ ტყვიამფქრევევი და 40 მმ ყუმბარმტყორცნი.

მანქანა შეიძლება გამოყენებული იქნას როგორც:
* ჯავშანტრანსპორტიორი
* სადაზვერო
* ატომური, ბიოლოგიური და ქიმიური ომის დროს
* სახანძროდ
* ქვეითთა საბრძოლო მანქანად
* ნაღმმტყორცნად 
* სამეთაურო მანქანად
* საინჟინროდ
* სამედიცინოდ
* აღმდგენად

### ოპერატორები
*  - 90-100
*  - 

## რესურსები ინტერნეტში
* Бронетранспортер EJDER 6x6 AWV

## სქოლიო 
კატეგორია:ჯავშანტრანსპორტიორები
არტაანი (ქალაქი)

**არტაანი** () — ქალაქი თურქეთის ჩრდილო-აღმოსავლეთ ნაწილში. ამავე სახელწოდების პროვინციის ადმინისტრაციული ცენტრი. მდებარეობს არტაანის პლატოზე, მდინარე მტკვრის სათავესთან, მის ორივე ნაპირზე.

## ისტორია 
პტოლემეს არტაანი მოხსენიებული აქვს არტანისას () სახელით. XIII საუკუნიდან იქ განთავსებული იყო არტაანისა და კოლას ერისთავთა რეზიდენცია. საუკუნეების განმავლობაში არტაანი იყო საქართველოს სამეფოს განუყოფელი ნაწილი. 1555 წელს ოსმალეთის იმპერიის მიერ სამცხე-საათაბაგოს ოკუპირების შემდეგ სანჯაყის სტატუსით შევიდა იმპერიის შემადგენლობაში. 1878 წელს რუსეთ-თურქეთის ომის შედეგად რუსეთის იმპერიის ფარგლებშია. 1883 წლიდან იყო არტაანის ოკრუგის ცენტრი და შედიოდა ყარსის ოლქის შემადგენლობაში. 1883 წლისთვის ქალაქში იყო 4 წისქვილი და 78 სავაჭრო დაწესებულება. 1918-21 წლებში არტაანი საქართველოს დემოკრატიული რესპუბლიკის შემადგენლობაში შედიოდა. ერთა ლიგამ ქალაქი საქართველოს ტერიტორიად აღიარა. საბჭოთა ოკუპაციის შემდეგ საქართველომ არტაანის ოლქზე კონტროლი დაკარგა. 1921 წლის ყარსის ხელშეკრულების მიხედვით, არტაანი ართვინის, ოლთისის და რიზეს ოლქებთან ერთად, თურქეთის შემადგენლობაში მოექცა.

## დემოგრაფია
## ლიტერატურა
* «Города, существовавшие и существующие в Грузии» 1850.

## რესურსები ინტერნეტში 
* ქალაქის ოფიციალური საიტი

## სქოლიო
კატეგორია:თურქეთის ქალაქები
152მმ თვითმავალი საარტილერიო დანადგარი DANA

**Dělo Automobilní Nabíjené Automaticky** (თვითმავალი, ავტოდამტენი, ქვემეხი) ცნობილია ასევე, როგორც **Samohybná Kanónová Húfnica vzor 77 (ShKH-77**) (თვითმავალი ჰაუბიცა) — პირველი 152-მმიანი თვითმავალი საარტილერიო დანადგარი, რომელიც იდგა ბორბლებზე, ამის გამო იგი ძალიან მანევრული გამოდგა. შექმნილია ქალაქ ტრენცინში, რომელიც დღესდღეობით სლოვაკეთშია.

თვლები საარტილერიო დანადგარს მატებს მობილურობას, ასევე უფრო იაფი და ადვილი არის მისი შეკეთება, გარდა ამისა, მანქანა კარგი იყო, როგორც სწორ, ისევე უსწორმასწორო გზებზე სასიარულოდ. ეკიპაჟი შედგება 5 კაცისგან, ესენია: მძღოლი, მეთაური, მსროლელი და ორი დამტენი.

### შექმნის ისტორია
მანქანა შექმნილია 1970-იან წლებში. შექმნის მიზეზი საბჭოთა 152-მმ 2S3 Akatsiya-ს ყიდვისგან თავის არიდება იყო. 152-მმიანი ქვემეხი დაყენებულია მაღალი გამმავლობის 8x8 Tatra T815 ტიპის მანქანაზე, შეიარაღებაში 1981 წელს მიიღეს და 1994 წლამდე იწარმოებოდა. სულ გამოუშევს 750-მდე მსგავსი მანქანა. DANA თავის დროზე გამორჩეული იყო იმით, რომ ის იყო ერთადერთი საარტილერიო დანადგარი, რომლის გადატენვა შეიძლებოდა მაშინ, როცა ქვემეხი მაღლა იყო აწეული, დღესდღეობით კი ეს ჩვეულებრივი მოვლენაა.

საარტილერიო დანადგარი ინტენსიურად გამოიყენებოდა საქართველოს მხრიდან რუსეთ საქართველოს ომში. სულ ომში საქართველომ დაკარგა 4 საარტილერიო დანადგარი, ამათგან 2 ნაალაფარად წაიღეს, ხოლო ორი ბაზაზე დაწვეს.

### მოდიფიკაციები
* **152-მმ ShKH ონდავა** — მოდიფიკაცია შეიქმნა 1980 წელს,ძველისგან განსხვავებით უფრო გრძელი ქვემეხი ჰქონდა,ასევე შეიცვალა დამტენი მექანიზმი, ხოლო სროლის სიშორე 30კმ გაიზარდა.ქვეყანაში განვითარებული მოვლენების გამო პროექტი შეჩერდა თუმცა გამოცდილება გადაეცა სუზანას პროექტს.

* **152-მმ ShKH DANA-M1 CZ** — დაუყენდა ახალი ცეცხლის მართვის სისტემა  და ახალი ძრავა T3-930.

* **155-მმ ShKH M2000 სუზანა** — 1997 წელს მიღებული იქნა შეიარაღებაში, შექმნილია ნატოს სტანდარტების მიხედვით.

* **155-მმ ShKH სუზანა 2 (სუზანა XA-1)** — ახალი ძრავით Tatra T3B-928.70.

### ოპერატორები
* — 164 დანა
* — 120 დანა
* — 111 დანა
* — 135 და 16 სუზანა
* — 15 ნაყიდია ჯერ კიდევ შევარდნაძის პერიოდში. 2004 წელს მათი შეძენა ისევ მოხდა და რაოდენობა გააორმაგეს, 2017 წლის მონაცემებით შეიარაღებაშია 34 დანადგარი.
* — 12 სუზანა
* — 77 დანა

## რესურსები ინტერნეტში
* დანა
* Voenavto.ru 
* RPG1.ru 
* САУ Dana-M2, яку тестували в Україні, вже нищить рашистів у руках ЗСУ

კატეგორია:არტილერია
პუნაქა

**პუნაქა** (ტიბეტური დამწერლობა: **སྤུ་ན་ཁ་** ) — პუნაქის ძონგხაგის ადმინისტრაციული ცენტრი, რომელიც წარმოადგენს ბჰუტანის 20-დან ერთ-ერთ ოლქს (ძონგხაგი). პუნაქა წარმოადგენდა ბჰუტანის დედაქალაქს და სამთავრობო ქალაქს 1955 წლამდე, დედაქალაქის თიმფუში გადატანამდე.

ის მდებარეობს თიმფუდან 72 კილომეტრში, თუმცა მანქანას სჭირდება დაახლოებით 3 საათი. ქალაქი მდებარეობს დაახლოებით 1200 მეტრზე ზღვის დონიდან და თიმფუსგან განსხვავებით აქ კლიმატი შედარებით რბილია.

პუნაქის ოლქში მდებარეობს ბჰუტანის ორი ძირითადი მდინარის: მო-ჩუს  და ფო-ჩუს  ხეობები, სადაც იზრდება ბრინჯი. ოლქში ყველაზე ფართოდ გავრცელებული სალაპარაკო ენაა ძონგკხა.

## იხილეთ აგრეთვე 
*ძონგის არქიტექტურა
*შაბდრუნგი

## რესურსები ინტერნეტში 
* Inside information about Punakha Dzong
* Pictures of Punakha Dzong on Flickr
* Photo gallery of Punakha Dzong (Nov 2005)
* Photos of Punakha Dzong 
* Shabdrung Ngawang Namgyal at the Dharma Dictionary

კატეგორია:ბჰუტანის ქალაქები
ჰონორიუს II (ანტიპაპი)

**ჰონორიუს II** (დ. 1009, ვერონის მახლობლად — გ. 1072, პარმა) — ანტიპაპი 1061-1072 წლებში. გერმანული წარმოშობისა გვარად კადალუსი. პაპად აირჩიეს იმპერატრიცა აგნესას შემწეობით ბალის ასამბლეაზე. 1062 წელს აიღო რომი. 1064 წელს გერმანელმა მთავრებმა მიატოვეს და გარდაიცვალა ყველასაგან მივიწყებული. ჰონორიუს II ლომბარდიის პარტიის წარმომადგენელი იყო, რომელიც ოპოზიციაში ედგა რომაულ არისტოკრატიას.

## ლიტერატურა 
კატეგორია:ანტიპაპები
კატეგორია:დაბადებული 1009
კატეგორია:გარდაცვლილი 1072
კატეგორია:დაბადების წელი უცნობია
ჯიგმე თინლეი

**ჯიგმე თინლეი** (, , დ. 9 სექტემბერი, 1952, ბუმტანგი, ბჰუტანი) — ბჰუტანელი პოლიტიკოსი, პრემიერ-მინისტრი 1998-1999, 2003-2004 წლებში 2008 წლის 9 აპრილიდან დღემდე.

## ბიოგრაფია 
დაამთავრა პენსილვანიის უნივერსიტეტი. 1974 წლიდან სახელმწიფო სამსახურშია. იყო გაეროში და ჟენევაში მდებარე საერთაშორისო ორგანიზაციებში ბჰუტანის მუდმივი წარმომადგენელი.

ქვეყანაში დაბრუნების შემდეგ როტაციის პრინციპით ორჯერ ეკავა პრემიერ-მინისტრის თანამდებობა. 1999 წელს გადასცეს ქვეყნის უმაღლესი სამოქალაქო ჯილდო - ბჰუტანის სამეფო ორდენი.

## რესურსები ინტერნეტში 
* 
* 

კატეგორია:ბჰუტანის პრემიერ-მინისტრები
კატეგორია:დაბადებული 1952
კატეგორია:დაბადებული 9 სექტემბერი
კატეგორია:ცოცხალი ადამიანები
ჰოლანდიის ომი

მინიატიურა|ფრანგების შეტევა 1672 წელს
**ჰოლანდიის ომი**, *საფრანგეთ-ჰოლანდიის ომი* (1672–78) (; ნიდ: *Hollandse Oorlog*) — მიმდინარეობდა კოალიციურ სახელმწიფოებს შორის, ერთი მხრივ საფრანგეთის სამეფოს ხოლო მეორე მხრივ ნიდერლანდის რესპუბლიკის მეთაურობით. ომის ინიციატორი იყო საფრანგეთი (უკმაყოფილო 1667-1668 წლების დევოლუციური ომის შედეგებით). ანტიჰოლანდიურ კავშირში საფრანგეთს მიემხრნენ: ინგლისი (1670 წ.) და შვედეთის იმპერია (1672 წ.) მიუნსტერის სათავადო-საეპისკოპოსო და კიოლნის არქიეპარქია. რესპუბლიკის მხარეს იბრძოდნენ ბრანდენბურგი და ესპანეთი.

1672 წელს ინგლისმა დაიწყო ომი ზღვაზე, საფრანგეთმა - ხმელეთზე. საფრანგეთის არმიას ხელმძღვანელობდნენ გამოცდილი სარდლები (ანრი ტიურენი, პრინცი კონდე და სხვ.), მათ დაიპყრეს ძლიერი ჰოლანდიური ციხესიმაგრეები და შეიჭრნენ ქვეყნის სიღრმეში. საფრანგეთის ჯარების შეჩერება შესაძლებელი გახდა რაბების გახსნით. ჰოლანდიის შეიარაღებულ ძალებს სათავეში ედგა უილიამ III ორანელი. ანტიფრანგული კოალიციის შექმნამ (1673-1674 წწ.), ინგლისის გამოსვლამ (1674 წ.) ომიდან, საფრანგეთის ჯარების წარუმატებლობამ მდინარე რაინზე და ბრანდენბურგის ჯარების გამარჯვებამ პომერანიაში შვედებზე, აგრეთვე სახალხო აჯანყების ტალღამ საფრანგეთში აიძულეს ლუი XIV დათანხმებულიყო ზავზე.

## იხილეთ აგრეთვე 
* ნიმვეგენის საზავო ხელშეკრულებები

## ლიტერატურა 
კატეგორია:XVII საუკუნის ომები
კატეგორია:საფრანგეთის ისტორია
კატეგორია:ნიდერლანდების ისტორია
პლანეტა-რიკა

**პლანეტა-რიკა** () — ქალაქი და მუნიციპალიტეტი კოლუმბიაში, კორდობის დეპარტამენტში.

2005 წლის მონაცემებით, მოსახლეობა 66.074 ადამიანს შეადგენდა. ფართობი 1.188 კმ²-ია.

## იხილეთ აგრეთვე
* კორდობის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კორდობის დეპარტამენტის მუნიციპალიტეტები და ქალაქები
სუბტროპიკული სარტყლები

thumb|320px|სუბტროპიკული სარტყლები
**სუბტროპიკული სარტყლები**, *სუბტროპიკები* — გეოგრაფიული სარტყლები ჩრდილოეთ და სამხრეთ ნახევარსფეროებში, ტროპიკულ და ზომიერ სარტყლებს შორის. დამახასიათებელია ტროპიკული და ზომიერი კლიმატური რეჟიმების მორიგეობა, რაც გამოწვეულია ატმოსფერული ზოგადი ცირკულაციის სეზონურიი რიტმებით. სუბტროპიკული სარტყლები ზაფხულობით განიცდის პასატური ჰავის, ხოლო ზამთრობით ზომიერი სარტყლების ციკლონური ცირკულაციის გავლენას.ზაფხულის საშუალო თვიური ტემპერატურა 20°C-ზე მეტია, ზამთრისა 4°C-ზე მეტი, პოლარული ჰაერის მასების შემოჭრის დროს შესაძლებელია წაყინვები (ზოგჯერ — 10°C-მდე). ატმოსფერული ნალექების რაოდენობა კლებულობს ოკეანესპირა რაიონებიდან კონტინენტის შუაგულისაკენ, რაც იწვევს ჰავის კონტინენტურობის ზრდას და ლანდშაფტის შეცვლას. 

ყოველ კონტინენტზე სუბტროპიკული სარტყლები სამ ძირითად სექტორად იყოფა: *დასავლეთ ოკეანისპირა*, ანუ ხმელთაშუაზღვისა, ზამთარში დანესტიანებული; *კონტინენტური*, წლის განმავლობაში მცირედ დანესტიანებული და *აღმოსავლეთ ოკეანისპირა*, ანუ მუსონური,ზაფხულში ჭარბად დანესტიანებული. დასავლეთ ოკეანისპირა სექტორებში განვითარებულია ნახევრად მშრალი სუბტროპიკები — ხმელთაშუა ზღვის ხეშეშფოთლიანი ტყისა და ბუჩქნარის ზონა, რომელიც  ჩრდილოეთ ნახევარსფეროში სამხრეთ-აღმოსავლეთისკენ იცვლება რუხ-ყავისფერ ნიადაგებზე განვითარებული სუბტროპიკული სტეპის ზონიძ: უფრო აღმოსავლეთით ამ ზონას ესაზღვრება კონტინენტური სექტორის სუბტროპიკული ნახევარუდაბნოსა და უდაბნოს ზონები — მშრალი სუბტროპიკები. სამხრეთ ნახევარსფეროში სუბტროპიკული სარტყლების კონტინენტურ სექტორებში რუხ-ყავისფერ ნიადაგებზე განვითარებულია სუბტროპიკული სტეპის ზონა, ხოლო აღმოოსავლეთ ოკეანისპირა სექტორში — მურა-ყვითელ, ყვითელ და წითელ ნიადაგებზე — ნოტიო სუბტროპიკები.
## ლიტერატურა
კატეგორია:გეოგრაფიული სარტყლები
უონგანუი

**უონგანუი** (, მაორ. *waŋanʉ.i*) — ახალი ზელანდიის ქალაქი.   მდებარეობს ჩრდილოეთის კუნძულზე. ველინგტონის ჩრდილოეთით 200 კილომეტრის მანძილზე. 2013 წლის აღწერის მონაცემებით ქალაქის მოსახლეობა 42 153 კაცს შეადგენს.

## დაძმობილებული ქალაქები 
*  ტუვუმბა, ქვინზლენდი, ავსტრალია — 1983 წლიდან.
*  ნაგაიძუმი, იაპონია — 1988 წლიდან.

## იხილეთ აგრეთვე
* ახალი ზელანდიის ქალაქების სია

## სქოლიო
კატეგორია:ახალი ზელანდიის ქალაქები
ბუხენვალდის საკონცენტრაციო ბანაკი

მინი|190პქ|ბუხენვალდის საკონცენტრაციო ბანაკი
**ბუხენვალდი** — გერმანელ ფაშისტთა საკონცენტრაციო ბანაკი. შეიქმნა 1937 წელს, ვაიმარის მახლობლად. თავდაპირველად ერქვა ეტერსბერგი. 8 წლის მანძილზე ბუხენვალდის პატიმარი იყო 239 000 კაცი. ჯერ გერმანელი ანტიფაშისტები, მეორე მსოფლიო ომის წლებში კი სხვადასხვა ეროვნების წარმომადგენლები. ბევრი პატიმარი ჯერ კიდევ ბუხენვალდის მშენებლობაზე დაიღუპა. მათ ექსპლუატაციას უწევდნენ ბუხენვალდის ახლოს მდებარე მსხვილი სამრეწველო ფირმების სამფლობელოებიც. არაადამიანურმა პირობებმა შიმშილმა, მძიმე შრომამ და ცემამ მასობრივი სიკვდილიანობა გამოიწვია განსაკუთრებით ბუხენვალდის ფილიალ „დორში“, სადაც ამზადებდნენ თვითმფრინავ-ჭურვებს („ფაუ“). 10 000-მდე კაცი, მათ შორის 8 500 საბჭოთა სამხედრო ტყვე, ბუხენვალდში სიკვდილით დასაჯეს. სულ დაიღუპა 18 ეროვნების 56 000 პატიმარი. 1944 წლის 18 აგვისტოს გერმანელებმა მოკლეს ერნსტ ტელმანი. 1943 წელს შეიქმნა ბანაკის საერთაშორისო კომიტეტი, რომელსაც ხელმძღვანელობდა გერმანელი კომუნისტი ვ. ბარტელი. 1945 წელს ორგანიზაციაში იყო 178 ჯგუფი. 1945 წლის 11 აპრილს, ბუხენვალდის პატიმრები საერთაშორისო პოლიტიკური ცენტრის ხელმძღვანელობით აჯანყდნენ და ბანაკი მოსპეს. 1958 წელს ბუხენვალდში გაიხსნა მემორიალურ ნაგებობათა კომპლექსი ბუხენვალდის მსხვერპლთა და გმირების უკვდავსაყოფად.

## ლიტერატურა 
## გალერეა 

სურათი:Buchenwaldgate.jpg|ბანაკის კარიბჭე 
სურათი:Buchenwaldcrem.jpg|კრემატორიუმი
სურათი:Buchenwaldmemorial.jpg|მემორიალი

კატეგორია:მესამე რაიხი
კატეგორია:მესამე რაიხის საკონცენტრაციო ბანაკები
კატეგორია:ბუხენვალდის საკონცენტრაციო ბანაკი
კატეგორია:გენოციდი
ტრონგსა

**ტრონგსა**, () — ტრონგსას ძონგხაგის დედაქალაქი, ცენტრალურ ბჰუტანში. ძონგკხას ენაზე ტრონგსა ნიშნავს "ახალ სოფელი"-ს. პირველი ტაძარი (ძონგი) 1543 წელს ააშენა, დრუკპა კანგიუს ლამამ ნგაგი ვანგჩუკმა, რომელიც ბჰუტანის გამაერთიანებლის შაბდრუნგის დიდი-პაპის მამა იყო.

## რესურსები ინტერნეტში 
* Тронгса, Бутан 

კატეგორია:ბჰუტანის ქალაქები
მონების პატარა ტბა

**მონების პატარა ტბა** () — ტბა კანადაში, ალბერტის პროვინციაში. ეკუთვნის მდინარე ათაბასკის აუზს (მაკენზის სისტემა). ფართობი 1168 კმ². საშუალო სიღრმე 11,4 მ, მაქსიმალური 20,5 მ. ნაპირები დამრეცია. ტბის აღმოსავლეთ ნაწილში გაშენებულია ქალაქი მონების ტბა. ტბაში მიმდინარეობს წაულის მოშენება, განვითარებულია ტურიზმი.

## ლიტერატურა
კატეგორია:კანადის ტბები
კატეგორია:ტბები ანბანის მიხედვით
ნიაგარა (მდინარე)

**ნიაგარა**  () — მდინარე ჩრდილოეთ ამერიკაში, აშშ-ისა და კანადის საზღვარზე. სათავე აქვს ერის ტბაში, ერთვის ონტარიოს ტბას. სიგრძე 56 კილომეტრი, აუზის ფართობი 665 000 კმ². ზემო ნაწილში იყოფა ორ ნაწილად, მათ შორისაა კუნძული გრანდ-აილენდი. შუა დინებაში აჩენს ნიაგარის ჩანჩქერს და ჭორომებს, რომელთა შემოსავლელად გაყვანილია უელენდის არხი. მდინარის ნაპირებზე ქალაქები ბუფალო და ნიაგარა-ფოლზი.

## ქალაქები და დასახლებები
მდინარე ნიაგარის ნაპირზე დასახლებული პუნქტებია:

## ლიტერატურა
კატეგორია:კანადის მდინარეები
კატეგორია:აშშ-ის მდინარეები
ონტარიოს ტბა

**ონტარიო** () — ტბა დიდ ტბათა სისტემაში. გაწოლილია აშშ-ისა და კანადის ტერიტორიაზე. მდებარეობს ზღვის დონიდან 74 მ სიმაღლეზე. ზედაპირის ფართობი 19,000 კმ². მაქსიმალური სიღრმე 244 მ. ნაპირები დაბალი და სუსტად დანაწევრებული აქვს. ჩამონადენს იღებს მის ზემოთ მდებარე ტბებიდან მდინარე ნიაგარის საშუალებით, ტბიდან გამოედინება მდინარე წმინდა ლავრენტი. ონტარიო სანაოსნო არხებით უკავშირდება ერის ტბასა და მდინარე ჰუდსონს. ტბის ნაპირზეა ქალაქები: ტორონტო, ჰამილტონი, კინგსტონი (კანადა), როჩესტერი (აშშ).

## რესურსები ინტერნეტში
## გალერეა 

სურათი:Lakes Erie and Ontario - satellite.jpg|ონტარიოს ტბა სატელიტიდან 
სურათი:LakeOntarioToronto.jpg|ონტარიოს ნაპირი ქალაქ ტორონტოსთან 
სურათი:Pier4ParkHamilton2.JPG|ონტარიოს ნაპირი ქალაქ ჰამილტონთან 

კატეგორია:კანადის ტბები
კატეგორია:აშშ-ის ტბები
კატეგორია:ტბები ანბანის მიხედვით
პოსოფი

**პოსოფი** (, ) — ქალაქი და რაიონი თურქეთის არტაანის პროვინციაში. მდებარეობს არტაანიდან 75 კილომეტრზე. საქართველოს საზღვართან ახლოს. ქალაქი ცნობილია თავისი ხელნაკეთი, მორთული ქამრებითა და დანებით.

## ისტორია 
ტერიტორია სადაც მდებარეობს ქალაქი, იყო შუა საუკუნეების საქართველოს ადმინისტრაციულ-ტერიტორიული ერთეული ფოცხოვი, რომელიც ეკუთვნოდა ჯაყელთა ფეოდალურ საგვარეულოს. მოგვიანებით ჯაყელთა განაყოფი შტოს — ბოცოსძეთა სამფლობელო გახდა.  XVI საუკუნეში ფოცხოვი საქართველოს სხვა ტერიტორიებთან ერთად ოსმალეთმა დაიპყრო. შეიქმნა ადმინისტრაციული ერთეული ფოცხოვის ლივა. XIX საუკუნეში მოხდა რუსეთის იმპერიის მიერ ტერიტორიის დაბრუნება ისტორიულ სამშობლოში. პირველი მსოფლიო ომისა და თურქეთის დამოუკიდებლობისათვის ომის პერიოდში, ქალაქის ტერიტორია იყო განვითარებული მოვლენების სცენა. 1921 წლიდან, ყარსის ხელშეკრულების თანახმად პოსოფი თურქეთის საკუთრება გახდა.

## გეოგრაფია 
პოსოფი მდებარეობს ერუშეთის ქედის ჩრდილოეთ კალთებზე. მდინარე ფოცხოვისწყლის მარცხენა ნაპირზე. პოსოფის რაიონის შემადგენლობაში შედის 49 სოფელი.

## რესურსები ინტერნეტში 
* ქალაქის ოფიციალური საიტი

## სქოლიო
კატეგორია:თურქეთის ქალაქები
კოლა (ქალაქი)

**კოლა** () — ქალაქი და რაიონი თურქეთის არტაანის პროვინციაში.

## ისტორია 
ქალაქის სახელწოდება მომდინარეობს ძველი ქართული პროვინციის კოლასაგან, რომელმაც თავის მხრივ, სახელი მიიღო ძველი ქართული ადრეკლასობრივი სახელმწიფო კოლხას მიხედვით. 1561 წელს იპყრობს ოსმალეთის იმპერია, XIX საუკუნეში მოხდა კოლას შემოერთება საქართველოსთან რუსეთის იმპერიის ფარგლებში. 1921 წლიდან კვლავ თურქეთის შემადგენლობაშია.

## გეოგრაფია 
კოლა არის სასოფლო რაიონი, რომლის ტერიტორიის 80 % საძოვარი და მდელოებია. მისი ეკონომიკაც სწორედ დამოკიდებულია აღნიშნულ საძოვრებზე. კოლა ცნობილია ადგილობრივი ყველის სახეობით კასერით. მოჰყავთ კარტოფილი.

გრძელი და უკიდურესად ცივი ზამთარი გრძელდება 8 თვე. ზაფხული გრძელდება ერთი თვის განმავლობაში და აღინიშნება მშრალი ამინდებით. კოლა ერთადერთი რაიონია არტაანის პროვინციაში, სადაც ცხოვრობენ ქურთები.

## რესურსები ინტერნეტში 
* ქალაქის ოფიციალური საიტი

## სქოლიო
კატეგორია:თურქეთის ქალაქები
ლა-როშელი

**ლა-როშელი** () — ქალაქი და ნავსადგური დასავლეთ საფრანგეთში, ბისკაის ყურის სანაპიროზე. ზღვისპირა შარანტის დეპარტამენის ადმინისტრაციული ცენტრი. ქალაქი კუნძულ რეს 2.9 კმ-ის (1.8 მილი) სიგრძის ხიდით უკავშირდება, რომლის მშენებლობაც 1988 წლის 19 მაისს დასრულდა.

## ისტორია
### ანტიკური ხანა
ანტიკურ ხანაში ლა-როშელის ტერიტორია გალებით იყო დასახლებული. რომაულ ეპოქაში ტერიტორია რომაელებმა დაიკავეს, რომლებმაც სანაპიროს გასწვრივ მარილისა და ღვინის წარმოება დაიწყეს და მთელი იმპერიის მასშტაბით ექსპორტი დაიწყეს. სანტ-ელუასა და ლე მინიმეს მახლობლად ამ პერიოდის რომაული ვილები და მარილის საწარმოებელი მლაშობი ნიადაგებია აღმოჩენილი.

### დაფუძნება
ლა-როშელი X საუკუნეში დაარსდა და XII საუკუნეში მნიშვნელოვანი ნავსადგური გახდა. ქალაქის პირველი სახელწოდება შემოკლებული ლათინური ფორმით *Rupella* („პატარა კლდე“) 961 წელსაა დაფიქსირებული. სანამ ქალაქს ამჟამინდელი სახელი ეწოდებოდა, *Rocella-დ* და *Roscella-დ* იხსენიებოდა. ლა-როშელის, როგორც ნავსადგურის დაარსება დაკავშირებულია აკვიტანიის ჰერცოგ გილიომ X-ის გამარჯვებასთან შატელატიონ-პლაჟის მმართველ ისამბერტზე 1130 წელს, რის შემდეგაც აკვიტანიის ჰერცოგმა შატელატიონ-პლაჟი გაანადგურა. 1137 წელს გილიომ X-მ ლა-როშელი თავისუფალ პორტად გამოაცხადა და ქალაქს კომუნის ჩამოყალიბების უფლება მისცა. ელეონორ აკვიტანიელმა მამამისის მიერ გამოქვეყნებულ კომუნალურ ქარტიას მხარი დაუჭირა და 1199 წელს ქალაქის მერად გილიომ დე მონმიღაილი დაინიშნა. ქალაქის მერი უფლებამოსილებებს 24 მუნიციპალურ მაგისტრატთან და 75 პირთან ერთად ახორციელებდა, რომელთა იურისდიქციაც ქალაქის მთელ მოსახლეობაზე ვრცელდებოდა. კომუნალური ქარტიის მეშვეობით ქალაქს რამდენიმე პრივილეგია მიენიჭა, მათ შორის მონეტების მოჭრის, სამეფო გადასახადებისგან თავისუფალი ბიზნესის წარმოებისა და სხვ. 

### პლანტაგენეტთა ხანა (1154-1224)
1152 წელს ელეონორი ჰენრი პლანტაგენეტზე დაქორწინდა, რომელიც 1154 წელს ინგლისის მეფე ჰენრი II გახდა, რის შემდეგაც ლა-როშელი 1224 წლამდე პლანტაგენეტთა მმართველობის ქვეშ მოექცა. 1224 წლის ზაფხულში ქალაქი ოცდღიანი ალყის შემდეგ ლუი VIII-მ აიღო. 1185 წელს ჰენრი II-მ ციხე-კოშკი ააგო, რომლის ნანგრევებიც დღემდე შემორჩენილია.

პლანტაგენეტთა მმართველობის დროს ლა-როშელი ინგლისთან, ესპანეთთა და ნიდერლანდებთან საზღვაო და სახმელეთო ვაჭრობით იყო დაკავებული. 1196 წელს მდიდარმა ბურჟუამ, ალექსანდრე აფრედმა სიმდიდრის საძიებლა შვიდგემიანი ფლოტი აფრიკის სანაპიროებისკენ გაგზავნა. გემების დაბრუნების ლოდინში აფრედი გაკოტრდა, თუმცა შვიდი წლის შემდეგ გემები სიმდიდრით დაბრუნდნენ.

## მოსახლეობა
2017 წლის აღწერით, ლა-როშელის მოსახლეობა 75 735 ადამიანს შეადგენს.

## დაძმობილებული ქალაქები 
*  ეს-სუვეირა, მაროკო
*  ლიუბეკი, გერმანია
*  ნიუ-როშელი, აშშ
*  პეტროზავოდსკი, რუსეთი

## ლიტერატურა 
## რესურსები ინტერნეტში 
* www.larochelle.fr 

## სქოლიო
კატეგორია:ახალი აკვიტანიის რეგიონის ქალაქები
სან-კარლოსი (კორდობა)

**სან-კარლოსი** () — ქალაქი და მუნიციპალიტეტი კოლუმბიაში, კორდობის დეპარტამენტში.

2005 წლის მონაცემებით, მოსახლეობა 23.762 ადამიანს შეადგენდა. ფართობი 505 კმ²-ია.

## იხილეთ აგრეთვე
* კორდობის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კორდობის დეპარტამენტის მუნიციპალიტეტები და ქალაქები
ჩილდირი (ქალაქი)

**ჩილდირი** (; ძვ. ქართული სახელწოდება — *ძურძნა*) — ქალაქი თურქეთში არტაანის პროვინციის ჩილდირის რაიონში. ქალაქი ჩილდირი რაიონის ადმინისტრაციული ცენტრია. მდებარეობს ქვეყნის ჩრდილო-აღმოსავლეთით. ქალაქი ატარებს იქვე არსებული ჩილდირის (ჩრდილის) ტბის სახელწოდებას

## ისტორია
დასახლებული პუნქტის ძველი ქართული სახელწოდება იყო — ძურძნა. 1878-1917 წლებში შედიოდა არტაანის ოკრუგში. რუსეთის იმპერიაში შემავალი აღნიშნული დასახლებული პუნქტი ატარებდა სახელს — ზურზუნა (). 1917 წელს ხელახლა დაიკავა ოსმალეთის იმპერიამ. 1919 წლის თებერვალ-აპრილში ოსმალეთის მარიონეტულ ყარსის რესპუბლიკასთან ომის წარმატებით დასრულების შემდეგ დაიკავა საქართველომ. რამდენიმე თვეში გადასცა სომხეთს. 1920 წლის ოქტომბერში სომხეთ-ოსმალეთის ომის დროს ხელახლა დაიკავა საქართველომ და გამოაცხადა ქართულ ქალაქად. 1921 წლის თებერვალში დაიკავა თურქეთმა.

## რესურსები ინტერნეტში 
* ქალაქის ოფიციალური საიტი

## სქოლიო
კატეგორია:თურქეთის ქალაქები
ძეტა (ფილმი)

**ძეტა** ()  — 1969 წლის ფრანგული პოლიტიკური თრილერი. ფილმის თავდაპირველი სახელწოდება იყო „პოლიტიკური მკვლელობის ანატომია“. ის ასახავს 1960-იან წლებში საბერძნეთში განვითარებულ პოლიტიკურ მოვლენებს: დემოკრატი პოლიტიკოსის, გრიგორის ლამბარკისის მკვლელობა 1963 წელს, რასაც მოყვა საბერძნეთის მმართველობა სამხედრო ხუნტის მიერ 1967-74 წლებში. ფილმის სახელი აღებულია ბერძნული ასო ძეტადან, რომელიც იყო პოპულარული სლოგანი და ნიშნავდა „ის [ლამბრაკისი] ცოცხალია“.

## სიუჟეტი
ლიბერალური ორგანიზაცია „მშვიდობის მეგობრები“ გეგმავს შეკრებას, თუმცა მათ დარბაზის დათმობაზე ყველა უარს ეუბნება. ორგანიზაციის ხელმძღვანელი, დეპუტატი (ივ მონტანი) თანხმდება ხელისუფლების შეთავაზებას და შეხვედრას 200 ადამიანზე გათვლილ დარბაზში ატარებს, მიუხედავად იმისა, რომ შეკრებაზე 4000-მდე მონაწილეს ელოდებიან. შეკრების ადგილას ასევე ტარდება კონტრდემონსტრაცია, რომლის მონაწილეები აგრესიულად იქცევიან, პოლიცია კი არანაირ ზომებს არ მიმართავს. კონტრდემონსტრანტებისგან ერთ-ერთი დეპუტატს თავში რკინის ჯოხს ჩაარტყამს და მოკლავს.

პროკურატურა გამოძიებას იწყებს და ცდილობს, ის უბედურ შემთხვევად გაასაღოს. გამოძიებას ახალგაზრდა პროკურორს (ჟან-ლუი ტრენტინიანი) ჩააბარებენ. ყველასთვის მოულოდნელად, პროკურორი გამოძიებას ბოლომდე გაჰყვება და დანაშაულში შინაგან საქმეთა სამინისტროს მაღალჩინოსნების კვალს აღმოაჩენს.

## როლებში
*ჟან-ლუი ტრენტინიანი - ხრისტოს ზარცეტაკისი
*ივ მონტანი - გრიგორის ლამბრაკისი
*რენატო სალვატორი - იაგო
*ჟაკ პერენი - ფოტოჟურნალისტი
*ჩარლზ დენერი - მანუელი
*ფრანსუა პერიე - სახელმწიფო პროკურორი

## ჯილდოები
**ოსკარი**
#საუკეთესო უცხოენოვანი ფილმი
#საუკეთესო მონტაჟი: ფრანსუა ბონო

**ოქროს გლობუსი**
#საუკეთესო უცხოენოვანი ფილმი

**BAFTA**
#საუკეთესო მუსიკა: მიკის თეოდორაკისი

**კანის კინოფესტივალი**
#ჟიურის პრიზი: კოსტა-გავრასი 
#საუკეთესო მსახიობი კაცი: ჟან-ლუი ტრენტინიანი

## რესურსები ინტერნეტში
* 
* 
* *Z* background and analysis at Plaka

კატეგორია:1969 წლის ფილმები
კატეგორია:ალჟირული ფილმები
კატეგორია:ფრანგულენოვანი ფილმები
კატეგორია:პოლიტიკური ფილმები
ოთხთავი (Ath-83)

ქართულენოვანი **ხელნაწერი ოთხთავი Ath-83** დაცულია ათონის ივერთა მონასტრის კოლექციაში. გადაწერილია კლარჯეთში, ოპიზის მონასტერში, 913 წელს. გადამწერია გრიგოლი. 

ოთხთავი გადაწერილია ასომთავრულად. საწერ მასალად გამოყენებულია ეტრატი. შეიცავს 261 ფურცელს, რომელთა ზომებია 13,9x12,4 სანტიმეტრი.

## ლიტერატურა 
* ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 6. ISBN 978-9941-9284-6-8

კატეგორია:ქართული სასულიერო ხელნაწერები
კატეგორია:ქართული ოთხთავები
კატეგორია:X საუკუნის ხელნაწერები
კანის კინოფესტივალის ჟიურის პრიზი

**კანის კინოფესტივალის ჟიურის პრიზი** (ფრან.: *Prix du Jury*) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ის რიგით მესამე პრესტიჟული ჯილდოა კანის კინოფესტივალზე. 1951-1966 წლებში ეს ჯილდო რიგით მეორე იყო, თუმცა 1967 წელს დაწესდა გრან პრი მეორე ადგილისთვის.

## ლაურეატები
*1951: „ყველაფერი ევას შესახებ“, *ჯოზეფ ლეო მანკევიჩი* 
*1957: „მეშვიდე ბეჭედი“, *ინგმარ ბერგმანი* 
*1958: „ჩემი ბიძა“, *ჟაკ ტატი* 
*1960: „თავგადასავალი“, *მიქელანჯელო ანტონიონი* 
*1962: „დაბნელება“, *მიქელანჯელო ანტონიონი* 
*1963: „სეპუკუ“, *მასაკი კობაიაში* 
*1969: „ძეტა“, *კოსტა-გავრასი* 
*2012: „ანგელოზთა წილი“, *კენ ლოუჩი*

## რესურსები ინტერნეტში 
* ოფიციალური საიტი
* კანის კინოფესტივალი IMDB .

კატეგორია:კანის კინოფესტივალი
კურბევუა

**კურბევუა** () — ქალაქი ჩრდილოეთ საფრანგეთში, ილ-დე-ფრანსის რეგიონში, ო-დე-სენის დეპარტამენტში, მდინარე სენის ნაპირზე. პარიზის ჩრდილო-დასავლეთი სამრეწველო გარეუბანი. 2013 წლის აღწერით, ქალაქის მოსახლეობამ 857,162 კაცს შეადგინა. ფართობი ქალაქის  4,17 კმ²-ია. 

## გალერეა 

სურათი:Courbevoie 4.JPG|ქალაქის ერთ-ერთი ქუჩა
სურათი:Georges Seurat 012.jpg|კურბევუას ხიდი, ჟორჟ სერა

## იხილეთ აგრეთვე
* ლა-დეფანსი

## ლიტერატურა
## რესურსები ინტერნეტში
*
* კურბევუის კომუნის პორტალი 

კატეგორია:საფრანგეთის ქალაქები
რენატო სალვატორი

**რენატო სალვატორი** ( დ. 11 დეკემბერი, 1933 — გ. 27 მარტი, 1988 ) — იტალიელი მსახიობი.

## ბიოგრაფია
თავდაპირველად მორვაწეობა დაიწყო რომანტიკული როლების შესრულებით თუმცა ვისკონტისთან, როსელინისთან და დე სიკასთან თანამშრომლობის შედეგად იქცა დრამატული როლების ერთ-ერთ საუკეთესო შემსრულებლად. ფილმის „როკო და მისი ძმები“ს გადაღების დროს გაიცნო მომავალი მეუღლე, ფრანგი მსახიობი ანი ჟირარდო.

## ფილმოგრაფია
## რესურსები ინტერნეტში
*

კატეგორია:იტალიელი მსახიობები
კატეგორია:დაბადებული  11 დეკემბერი
კატეგორია:დაბადებული 1933
კატეგორია:გარდაცვლილი 27 მარტი
კატეგორია:გარდაცვლილი 1988
კატეგორია:მსახიობები ანბანის მიხედვით
პარხლის ოთხთავი

**პარხლის ოთხთავის** ანუ **სახარების** სახელწოდებით ორი ქართული ხელნაწერია ცნობილი:

* პარხლის I ოთხთავი, A-1453
* პარხლის II ოთხთავი, S-4927
პარხლის II ოთხთავი

**პარხლის II ოთხთავი** ანუ **სახარება** — X-XI საუკუნეების ქართული ხელნაწერი ოთხთავი. გადაწერილია სამხრეთ საქართველოში, სავარაუდოდ პარხალში კალიგრაფ გაბრიელ პატარაის მიერ. დაცული იყო პარხლის მონასტერში; აქედან მომდინარეობს მისი სახელწოდებაც.

საწერ მასალად გამოყენებულია ეტრატი. ნაწერია ნუსხური დამწერლობით. ხელნაწერი შეიცავს 140 ფურცელს, რომელთა ზომებია 29,5X23 სანტიმეტრი.

პარხლის II ოთხთავი დღეს ინახება საქართველოს ხელნაწერთა ეროვნული ცენტრის S ფონდში (S-4927).

## ლიტერატურა 
* ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 13. ISBN 978-9941-9284-6-8

კატეგორია:ქართული სასულიერო ხელნაწერები
კატეგორია:ქართული ოთხთავები
კატეგორია:ხელნაწერთა ეროვნული ცენტრის S ფონდი
კატეგორია:X საუკუნის ხელნაწერები
კატეგორია:XI საუკუნის ხელნაწერები
ბჰუტანის დემოგრაფია

მინი|ბჰუტანელები ეროვნულ ტანისამოსში, საქორწილო ცერემონიალზე
ბჰუტანის მთავრობის 2003 წლის მონაცემებით, ქვეყნის მოსახლეობა შეადგენს 752,700 ადამიანს, ხოლო ცენტრალური სადაზვერვო სააგენტოს მონაცემებით ქვეყნის მოსახლეობაა 2,327,849 ადამიანი. განსხვავების ერთ-ერთი ახსნა არის, 1970-იან წლებში ბჰუტანის მთავრობის მიერ გაერთიანებული ერების ორგანიზაციისთვის გაზრდილი ციფრების წარდგენა. 

## დემოგრაფიული სტატისტიკა 
ცენტრალური სადაზვერვო სააგენტოს მიხედვით.

### ეთნიკური ჯგუფები 
:ნგალოპი (ჩრდილოეთ ბჰუტანელები) 50%, ლხოცამპა (ეთნიკური ნეპალელები) 35%, სხვა ტომები 15%

### რელიგიები 
ბუტანის მოსახლეობის დაახლოებით ორი მესამედი არის დრუკპა კაგიუს ან ნინგმა ბუდიზმის მიმდევარია, ორივე მათგანი წარმოადგენს მაჰაიანას მიმდევრობებს. მოსახლეობის დაახლოებით ერთი მეოთხედი არის ეთნიკური ნეპალელი და მისდევს ინდუიზმს. ქრისტიანები და არა რელიგიური მოსახლეობა მთლიანობაში შეადგენს 1 პროცენტზე ნაკლებს.

### ენები 
ქვეყნის ოფიციალური ენაა ძონგკხა, თუმცა მთლიანობაში ეთნოლოგები გამოყოფენ 25 ენას, ასევე დაახლოებით  109,000 ემიგრანტი საუბრობს ასამურზე.
*ნეპალური: 256,000

## სქოლიო 
კატეგორია:ბჰუტანის დემოგრაფია
კრებული (S-1139)

**კრებული** S-1139 X საუკუნის ქართული ხელნაწერი წიგნია. გადაწერილია 939-940 წლებში. ხელნაწერის მინაწერებში მოხსენიებულია *მამფალი დავითი*. კოდიკოლოგიიდან და მინაწერის შინაარსიდან გამომდინარე, ხელნაწერი სავარაუდოდ ტაო-კლარჯეთში უნდა იყოს გადაწერილი. 

საწერ მასალად გამოყენებულია ეტრატი. ხელნაწერი შეიცავს 448 ფურცელს, რომელთა ზომებია 26,5X21,5 სანტიმეტრი. ნაწერია ნუსხურით.

კრებული დღეს ხელნაწერთა ეროვნული ცენტრის S ფონდში ინახება (S-1139).

## ლიტერატურა 
* ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 7. ISBN 978-9941-9284-6-8

კატეგორია:ქართული სასულიერო მწერლობა
კატეგორია:ხელნაწერთა ეროვნული ცენტრის S ფონდი
ფიფა-ს კონფედერაციის თასი 2013

**ფიფა-ს კონფედერაციის თასი 2013** — ფიფა-ს კონფედერაციის თასის მე-9 გათამაშება, რომელიც ბრაზილიაში ჩატარდა. ტურნირი ითვლება 2014 წლის მსოფლიო ჩემპიონატის შესავლად. გაიმარჯვა ბრაზილიის ნაკრებმა, რომელმაც ფინალში ესპანეთი დაამარცხა.

## მონაწილე გუნდები 
1ვინაიდან ევროპის ჩემპიონი ესპანეთი გახდა, რომელსაც ევრო 2012-მდე უკვე მოპოვებული ჰქონდა კონფედერაციის თასის საგზური (როგორც მსოფლიო ჩემპიონს), ევროპისათვის გამოყოფილი ადგილი ევროპის ჩემპიონატის ფინალისტს, იტალიას, ერგო.

## შედეგები 
### ჯგუფური ეტაპი 
#### ჯგუფი A 
|}

----

----

----

----

----

#### ჯგუფი B 
|}

----

----

----

----

----

### პლეი-ოფი 
#### ნახევარფინალი 
----

#### მესამე ადგილისათვის 
#### ფინალი 
## რესურსები ინტერნეტში 
* ფიფა-ს კონფედერაციის თასი 2013  ფიფა-ს ოფიციალურ საიტზე.

2013
13 (მრავალმნიშვნელოვანი)

**13** შეიძლება იყოს:

* 13 — ახალი წელთაღრიცხვით 13 წელი;
* 13 (ფილმი) — ამერიკული ფილმი;
* 13 (Black Sabbath-ის ალბომი) — მძიმე მეტალ-ჯგუფ Black Sabbath-ის სტუდიური ალბომი.
მურღული

**მურღული**, იგივე **მურგული** () —  ქალაქი და რაიონი თურქეთის ართვინის პროვინციაში. 2012 წლის აღწერებით ქალაქის მოსახლეობა შეადგენს 3 051, ხოლო რაიონის მოსახლეობა – 6 395 ადამიანს. ადრე ცნობილი იყო ჯერ დამარის, ხოლო შემდეგ გოქთაშის სახელწოდებით.

## სოფლები 
მურღულის რაიონში 11 სოფელია, მათი ძველი ქართული სახელები მიწერილია გვერდით.

## რესურსები ინტერნეტში 
* Governor's Office 
* the Municipality 
* local information 

## სქოლიო 
კატეგორია:თურქეთის ქალაქები
ნიირაგონგო

**ნიირაგონგო** () — მოქმედი ვულკანი ვირუნგის მთების ვულკანთა ჯგუფში, კონგოს დემოკრატიულ რესპუბლიკაში, კივუს ტბის ჩრდილოეთით. სიმაღლე ზღვის დონიდან 3470 მეტრი. წაკვეთილი კონუსის ფორმისაა, აქვს 1,2 კილომეტრიანი დიამეტრის წრიული კრატერი, რომლის ფსკერზე ცეცხლოვან-თხიერი ლავის ტბაა. ჩრდილოეთ და სამხრეთ კალთებზე ორი ძველი გვერდითი კრატერია. 1927 წლიდან ნიირაგონგო განუწყვეტლივ აქტიურია.

## რესურსები ინტერნეტში
* ნიირაგონგო

## ლიტერატურა
კატეგორია:კონგოს დემოკრატიული რესპუბლიკის ვულკანები
ირლანდიის სუფთა ქალაქი

კორკურსში სამჯერ გამარჯვების აღსანიშნავად.]]

**ირლანდიის სუფთა ქალაქი** — 1958 წელს დაარსებული კონკურსი ირლანდიაში, რომელიც იმართება ყოველწლიურად, რათა გამოვლინდეს ქვეყნის ყველაზე სუფთა და მიმზიდველი დიდი ურბანული ცენტრი, დიდი ქალაქი, პატარა ქალაქი და სოფელი. კონკურსის მონაწილეები ფასდებიან შემდეგი მახასიათებლების მიხედვით: საერთო განვითარების ხუთწლიანი გეგმა, შენობების მიერ შექმნილი გარემო, პეიზაჟი, ველური გარემო და ბუნების სიმშვენიერე, დანაგვიანების კონტროლი, სისუფთავე, ნარჩენების მინიმიზაცია, საცხოვრებელი არეალები, ქუჩები და გზები.

## გამარჯვებულები
## რესურსები ინტერნეტში
* კონკურსის ვებ-გვერდი
* კონკურსის დაარსებიდან 50 წლის აღნიშვნა 

## სქოლიო 
კატეგორია:ირლანდიის დასახლებული პუნქტები
კატეგორია:ჯილდოები
კაკაუალი

**კაკაუალი** () — ქალაქი და მუნიციპალიტეტი კოლუმბიაში, გუაინიის დეპარტამენტში.

2005 წლის მონაცემებით, მოსახლეობა 1.662 ადამიანს შეადგენდა. ფართობი 6.457 კმ²-ია.

## იხილეთ აგრეთვე
* გუაინიის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:გუაინიის დეპარტამენტის მუნიციპალიტეტები და ქალაქები
მიულუზი

**მიულუზი** () — ქალაქი აღმოსავლეთ საფრანგეთში, ელზასში, ზემო რაინის დეპარტამენტში, რონა-რაინის არხზე. 2009 წლის აღწერით, მოსახლეობა 111,156  კაცს შეადგენდა. მიულუზის მახლობლად იღებენ კალიუმის მარილებს. მიულუზი იყო საღვთო რომის ქალაქი. XVIII საუკუნეში შვეიცარიიდან ქალაქში შემოიტანეს ბამბა, განვითარებულია სატრანსპორტო მანქანათმშენებლობა. ამჟამად მიულუზი მსხვილი სამრეწველო ქალაქია.

## დაძმობილებული ქალაქები
* ეს-სუვეირა, მაროკო
* კასელი, გერმანია
* არხანგელსკი, რუსეთი
* კემნიცი, გერმანია

## ლიტერატურა
## რესურსები ინტერნეტში
კატეგორია:საფრანგეთის ქალაქები
გალიციის ბრძოლა

[მინი|250პქ|აღმოსავლეთი ფრონტი, [1914 წლის სექტემბერი]]
**გალიციის ბრძოლა 1914** — პირველი მსოფლიო ომის (1914-1918) ერთ-ერთი დიდი ბრძოლა რუსეთისა და ავსტრია-უნგრეთის არმიებს შორის გალიციასა და პოლონეთში. ორივე მხრიდან მონაწილეობდა 2 მილიონამდე კაცი და 5 ათასამდე ქვემეხი. ბრძოლის დასაწყისში რუსეთის არმიები ითვლიდა 36,5 ქვეით და 12,5 კავალერიის დივიზიას, ავსტრია-უნგრეთის — 39 ქვეით და 10 კავალერიის დივიზიას, ბრძოლის დასასრულს რუსეთის — 50 ქვეით და 20,5  კავალერიის დივიზიას, ავსტრია-უნგრეთის — 48 ქვეით და 11 კავალერიის დივიზიას. რუსების სამხრეთ-დასავლეთ ფრონტის ამოცანა იყო გარშემორტყმოდა და გაენადგურებინა ავსტრია-უნგრეთის ძირითადი ძალები. ავსტრია-უნგრეთის სარდლობის გეგმა ითვალისწინებდა რუსების სამხრეთ-დასავლეთი ფრონტის მარჯვენა ფრთის განადგურებას. ბრძოლა დამთავრდა რუსეთის გამარჯვებით. რუსებმა ამ ბრძოლაში დაკარგეს 230 000 კაცი და 94 ქვემეხი, მოწინააღმდეგემ 325 000 კაცი და 400 ქვემეხი. გალიციის ბრძოლაში რუსების გამარჯვებას დიდი სტრატეგიული მნიშვნელობა ჰქონდა. ავსტრია-უნგრეთის ჯარების განადგურებამ მნიშვნელობა დაუკარგა გერმანელების წარმატებებს აღმოსავლეთ პრუსიაში. გერმანიის მთავარმა მოკავშირემ ავსტრია-უნგრეთმა კარგა ხნით დაკარგა ბრძოლისუნარიანობა და გერმანიაც იძულებული გახდა დიდი ძალებით დახმარებოდა თავის დასუსტებულ მოკავშირეს.

## ლიტერატურა
კატეგორია:პირველი მსოფლიო ომის ბრძოლები
კატეგორია:რუსეთის ბრძოლები
კატეგორია:XX საუკუნის ბრძოლები
კატეგორია:1914 წლის ბრძოლები
აკილ-საუნდი

**აკილ-საუნდი** (; ) — გელტახტი სოფელი ირლანდიაში, მდებარეობს მეიოს საგრაფოში, კუნძულ აკილზე, კონაქტის პროვინციაში.

## იხილეთ აგრეთვე 
* მეიოს საგრაფო

კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
BAFTA საუკეთესო დიზაინისთვის

**BAFTA საუკეთესო დიზაინისთვის** — ბრიტანეთის ფილმისა და სატელევიზიო ხელოვნების აკადემიის ერთ-ერთი ჯილდო. გაიცემა 1964 წლიდან. 1964-67 წლებში გაიცემოდა ორი ჯილდო შავ-თეთრი და ფერადი ოპერატურისთვის.

## ლაურეატები
*1964 - კენ ადამი შავთეთრი ფილმისთვის *„დოქტორი სტრეინჯლავი“*
*1964 - ჯონ ბრაიანი ფერადი ფილმისთვის *„ბეკეტი“*
*1967 - ჯონ ბოქსი ფერადი ფილმისთვის *„ყველა დროის ადამიანი“*
*1968 - ერნესტ არშერი, ჰარი ლანგი, ენტონი მასტერსი ფილმისთვის *„2001: კოსმოსური ოდისეა“*
*1971 - ფერნანდინო სკარფიოტი ფილმისთვის *„სიკვდილი ვენეციაში“*
*1974 - ჯონ ბოქსი ფილმისთვის *„დიდი გეტსბი“*
*1977 - ფედერიკო ფელინი, დანილო დონატი ფილმისთვის *„ფელინის კაზანოვა“*
*1980 - სტიუარტ კრეიგი ფილმისთვის *„ადამიანი-სპილო“*
*1989 - დანტე ფერეტი ფილმისთვის *„ბარონ მიუნჰაუზენის თავგადასავალი“*
*1994 - დანტე ფერეტი ფილმისთვის *„ინტერვიუ ვამპირთან“*
*2000 - ართურ მაქსი ფილმისთვის *„გლადიატორი“*
*2001 - ალინ ბონეტო ფილმისთვის *„ამელი“*
*2004 - დანტე ფერეტი ფილმისთვის *„ავიატორი“*
*2010 - გეი ჰენდრიქს დიასი, ლარი დიასი, დაგ მოვატი, ფილმისთვის *„დასაწყისი“*
*2011 - დანტე ფერეტი, ფრანჩესკა ლო სკიავო ფილმისთვის *„ჰიუგო“*
*2012 - ივ სტიუარტი, ანა-ლინჩ რობინსონი ფილმისთვის *„საბრალონი“*
*2013 - *„დიდი გეტსბი“*

კატეგორია:BAFTA-ს ჯილდოები
მია ფეროუ

**მია ფეროუ** ( დ. 9 თებერვალი, 1945) — ამერიკელი მსახიობი და ყოფილი მოდელი. ფეროუ თავდაპირველად პოპულარული შეიქმნა როგორც ფრენკ სინატრას მეუღლე. მოგვიანებით სახელი გაითქვა როზმარის როლით ფილმში „როზმარის ბავშვი“, რომლის რეჟისორი იყო რომან პოლანსკი. 80-იან წლებში ფეროუს პარტნიორი იყო ვუდი ალენი და მან ალენის ბევრ ფილმში მიიღო მონაწილეობა.

## ფილმოგრაფია
## რესურსები ინტერნეტში
* Official *MiaFarrow.org* website 
* 
* 

კატეგორია:ამერიკელი მსახიობები
კატეგორია:დაბადებული 1945
კატეგორია:დაბადებული 9 თებერვალი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები